b'\n_START_ARTICLE_\nRaj\n_START_PARAGRAPH_\nRaj ali parad\xc3\xad\xc5\xbe je pojem, ki na splo\xc5\xa1no predstavlja stanje popolnega u\xc5\xbeitka ali bla\xc5\xbeenosti. Pogosto se uporablja tudi kot pesni\xc5\xa1ka prispodoba.\n_START_SECTION_\nRaj v islamu\n_START_PARAGRAPH_\nTudi v islamu je znan koncept raja. Podobno kot kristjani tudi muslimani verujejo, da bodo ob koncu sveta ljudje dele\xc5\xbeni telesnega vstajenja. Takrat bodo pravi\xc4\x8dni pri\xc5\xa1li v kraj ve\xc4\x8dnih (telesnih) u\xc5\xbeitkov, ki se imenuje d\xc5\xbeana (arabsko: \xd8\xac\xd9\x86\xd9\x91\xd8\xa9) ali d\xc5\xbeenet (tur\xc5\xa1ko: cennet). Po prepri\xc4\x8danju muslimanov je to vrt popolne lepote, kjer je veliko rastlinja in vode (kar je zelo pomembno za pu\xc5\xa1\xc4\x8davske narode). Nekatere islamske tradicije trdijo, da bodo pravi\xc4\x8dnim tam na voljo tudi nebe\xc5\xa1ke device, ki ostanejo za vedno device, \xc4\x8deprav pravi\xc4\x8dnim izpolnijo vsako \xc5\xbeeljo - imenujejo se hurije (arabsko: \xd8\xad\xd9\x88\xd8\xb1\xd9\x8a\xd8\xa9\xe2\x80\x8e). Najlep\xc5\xa1i del d\xc5\xbeane se imenuje firdavs _NEWLINE_(arabsko: \xd9\x81\xd8\xb1\xd8\xaf\xd9\x88\xd8\xb3).\n_START_SECTION_\nRaj v drugih religijah\n_START_PARAGRAPH_\nNekateri vidijo vzporednico k raju v stanju nirvane - popolne bla\xc5\xbeenosti v budizmu.'